Касьцёл Сьвятога Духа і кляштар дамініканаў (Ракаў)

**Касьцёл Сьвятога Духа і кляштар дамініканаў** — помнік архітэктуры XVIII стагодзьдзя ў Ракаве. Знаходзіцца ў цэнтры колішняга мястэчка, каля гістарычнага Рынку. У другой палове XIX стагодзьдзя ўлады Расейскай імпэрыі гвалтоўна перарабілі касьцёл пад царкву Маскоўскага патрыярхату і зруйнавалі кляштарны корпус. Твор архітэктуры барока і клясыцызму. Аб’ект Дзяржаўнага сьпісу гістарычна-культурных каштоўнасьцяў Беларусі. 

Комплекс Ракаўскага дамініканскага кляштару складаўся з касьцёла, кляштарнага корпуса і мура з брамай. У наш час у будынку касьцёла дзее **царква Перамяненьня Гасподняага** Беларускага экзархату Маскоўскага патрыярхату. 

## Гісторыя
### Вялікае Княства Літоўскае
Існуе меркаваньне, што ў 1465 годзе на месцы сучаснага храма Перамяненьня Гасподняга ў Ракаве ўпаміналася існаваньне праваслаўнай царквы. У 1686 годзе Канстанцыя Сангушка з Сапегаў заснавала ў Ракаве кляштар дамініканаў. Неўзабаве ў мястэчку збудавалі драўляныя касьцёл Сьвятога Духа і кляштарны корпус.

У 1730—1793 гадох на сродкі парафіянаў і ахвяраваньні князёў Сангушкаў і сяброў брацтва Сьвятой Ганны вялося будаваньне мураванага касьцёла.

### Пад уладай Расейскай імпэрыі
Па другім падзеле Рэчы Паспалітай (1793 год), калі Ракаў апынуўся ў складзе Расейскай імпэрыі, касьцёл і кляштар працягвалі дзеяць. Па здушэньні вызвольнага паўстаньня (1830—1831) расейскія ўлады ліквідавалі кляштар дамініканаў, а па здушэньні нацыянальна-вызвольнага паўстаньня (1863—1864) у 1866 годзе — гвалтоўна перарабілі касьцёл пад царкву Ўрадавага сыноду Расейскай імпэрыі (Маскоўскай царквы).

У другой палове XIX ст. расейскія ўлады зруйнавалі кляштарны корпус.

### Найноўшы час
За польскім часам і саветамі царква працягвала дзеяць.

## Архітэктура
Касьцёл — 1-нэфавая 2-вежавая базыліка з паўкруглай апсыдай,  да якой з паўночнага боку далучаецца закрысьція, з паўднёвага — Мікольская капліца з 3-граннай алтарнай часткай. Галоўны фасад падзяляецца пілястрамі, лучковымі аконнымі і дзьвярнымі праёмамі ў роўных ліштвах і завяршаецца шырокім трыкутным франтонам. Сьцены аздабляюцца лучковымі вокнамі і пілястрамі ў прасьценках. У выніку маскоўскай перабудовы над касьцёлам надбудавалі купал на драўляным 8-гранным барабане з цыбулінай і зруйнавалі верхнія ярусы вежаў.

Унутраная прастора перакрываецца цыліндрычным скляпеньнем з распалубкамі і папружнымі аркамі. Над цэнтральным уваходам месьцяцца хоры, якія абапіраюцца на 3-пралётную аркаду. Інтэр’ер аздабляюць два бакавыя алтары.

## Галерэя
### Гістарычныя здымкі

Rakaŭ, Školnaja. Daminikanski. Ракаў, Школьная, Дамініканскі (1900).jpg|З боку Школьная вуліцы, каля 1900 г.
Rakaŭ, Rynak. Ракаў, Рынак (1918).jpg|З боку Рынку, 1918 г.
Rakaŭ, Rynak. Ракаў, Рынак (1901-18).jpg|1918 г.
Rakaŭ, Rynak. Ракаў, Рынак (1930-39).jpg|1930-я гг.


Rakaŭ, Bakroŭka. Ракаў, Бакроўка (1941).jpg|З боку Бакроўкі, 1941 г.
Rakaŭ, Daminikanskaja. Ракаў, Дамініканская (07.1941).jpg|ліпень 1941 г.
Rakaŭ, Daminikanskaja. Ракаў, Дамініканская (28.07-23.08.1941).jpg|1941 г.
Rakaŭ, Daminikanskaja. Ракаў, Дамініканская (1941-44).jpg|1941—1944 гг.


### Сучасныя здымкі

Ракаў. Спаса-Праабражэнская царква.jpg|Галоўны фасад
Свет.jpg|Бакавы фасад
Ракаў. Брама-званіца.JPG|Брама-званіца
Ракаў. Праабражэнская царква. Фрагмент.jpg|Фрагмэнт


## Заўвагі

## Крыніцы

## Літаратура
* 

## Вонкавыя спасылкі

* 

Катэгорыя:Ракаў